**VAS “Latvijas dzelzceļš”** (turpmāk – LDz) pretkorupcijas un krāpšanas risku identificēšanu un to vadību īsteno atbilstoši Latvijas Republikas Ministru kabineta 2017.gada 17.oktobra noteikumiem Nr.630 “Noteikumi par iekšējās kontroles sistēmas pamatprasībām korupcijas un interešu konflikta risku novēršanai publiskas personas institūcijā” un ievērojot Korupcijas novēršanas un apkarošanas biroja 2018.gada 31.janvāra vadlīnijas “Vadlīnijas par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā”.

Lai realizētu pretkorupcijas un krāpšanas risku identificēšanu un vadību, LDz veic šādus pasākumus korupcijas un krāpšanas risku novēršanas jomā:

* tiek veikta amatpersonu, t.sk. darbinieku amatu savienošanas atļauju izsniegšanas izvērtēšana;
* tiek aktualizēts korupcijas riskam pakļauto amatu novērtējums un identificēti korupcijas riskam pakļautie amati, nosakot pasākumus risku mazināšanai un novēršanai;
* izveidota risku vadības sistēma, kura, mainoties riska līmenim, nepārtraukti tiek aktualizēta;
* reizi trijos gados vai mainoties apstākļiem, tiek aktualizēts un apstiprināts korupcijas riskam pakļauto LDz funkciju (uzdevumu) novērtējums, noteikti pasākumi risku mazināšanai un novēršanai;
* reizi ceturksnī tiek veikta “Latvijas dzelzceļš” koncerna risku vadības īstenošanas un uzraudzības sistēmas uzlabošanas plāna nepārtrauktības risku identificēšana;
* 2022.gada 10.oktobrī ar valdes lēmumu Nr.VL-1.6/316-2022 apstiprināta aktualizētā “Latvijas dzelzceļš“ koncerna Krāpšanas novēršanas politika un šīs politikas ieviešanas plāns;
* veikta regulāra darbinieku informēšana un apmācība pretkorupcijas un interešu konfliktu risku novēršanas jautājumos;
* pilnveidoti krāpšanas risku uzraudzības pasākumi;
* nodrošināta LDz trauksmes celšanas sistēmas darbība;

Atbilstoši “Latvijas dzelzceļš“ koncerna Krāpšanas novēršanas politikai un saskaņā ar LDZ iekšējiem normatīvajiem aktiem, izmantojot iekšējās kontroles sistēmas mehānismus 2022.gadā:

- kopā saņemti 16 ziņojumi, t.sk.:

- 11 ziņojumi - par iespējamiem krāpšanas gadījumiem;

- 2 ziņojumi par interešu konflikta iespējamu situāciju;

- 3 ziņojumi – kā trauksmes celšanas ziņojumi, no kuriem, pēc iesniegumu izvērtēšanas atbilstoši normatīvo aktu prasībām, 1 tika reģistrēts kā trauksmes cēlēja ziņojums.

Par saņemto informāciju veiktas pārbaudes, sagatavoti priekšlikumi, īstenota uzraudzības sistēmas uzlabošana.